
U skladu sa članom 2. stav 3. Zakona o kontroli cijena („Službene novine Federacije BiH“, br. 2/95 i 70/08), te Zakonom o unutrašnjoj trgovini (Službene novine FBiH, br. 87/24), direktor Društva Kristal pro d.o.o. Sarajevo” donosi:

PRAVILNIK / PRAVILA
o uvjetima i načinu formiranja cijena proizvoda / robe i usluga 

I  OPŠTE ODREDBE
Član 1.

Ovim Pravilnikom se uređuju uvjeti i način formiranja cijena robe.

Član 2.

Cijene se formiraju slobodno, prema uvjetima tržišta. 

Pri formiranju cijena robe neće se vršiti dogovor sa drugim pravnim i fizičkim licima, koristiti monopolski položaj, niti druga pravna i fizička lica dovoditi u neravnopravan položaj.

Član 3.

Cijene  robe  koje su predmet prodaje, načelno se formiraju na način i po postupku utvrđenim ovim Pravilnikom.

II   POSTUPAK FORMIRANJA CIJENA

Član 4.

Za formiranje cijena i utvrđivanje uslova prodaje robe, nadležan je Direktor .

Direktor  može ovlastiti i drugog radnika da vrši formiranje cijena i utvrđivanje uslova prodaje robe.

Član 5.

Za  robe  kojima se cijene formiraju slobodno, direktor utvrđuje visinu prodajne cijene robe. 

Na osnovu utvrđene prodajne cijene  robe  utvrđuje se visina razlike u cijeni (marže).

Član 6.

Prije stavljanja u promet robe mora se sačiniti kalkulacija cijene.

Za  robu u prodavnicama se sačinjava maloprodajna kalkulacija, u skladu sa propisima o trgovini.

Za  robu u skladištu se sačinjava kalkulacija nabavnih cijena, s obzirom na to da se skladište trgovačke robe, prema Pravilniku o računovodstvu i računovodstvenim politikama, zadužuje po nabavnim cijenama.

Za robu u skladištu koja se zadužuje po nabavnim cijenama utvrđuje se cjenovnik prodajnih cijena, koji treba da je dostupan kupcima.

U cjenovnicima za  robu na skladištu  iskazuju se cijene bez PDV-a, uz napomenu da PDV nije uključen u prodajnu cijenu. 


Član 7.

Direktor , odnosno zaposlenik koji je ovlašten da sačinjava kalkulaciju, odgovoran je za pravilnu primjenu svih propisa vezanih za ispravnost kalkulacije, odnosno za pravilnu primjenu propisa o cijenama.


III  FORMIRANJE CIJENA TRGOVAČKE ROBE 

Član 8.

Prodajna cijena trgovačke robe u prodavnicama obuhvata sve troškove nabavke i druge troškove koji su nastali u procesu dovođenja zaliha na lokaciju prodaje.

Elementi kalkulacije prodajne cijene za trgovačku robu u prodavnicama su:
a) fakturna vrijednost dobavljača, umanjena za odobrene popuste na fakturi;
b) zavisni troškovi;
c) ukalkulisana marža (razlika u cijeni); ( od 0,1 - 1500% )
d) ukalkulisani PDV ( 17% )

Član 9.

Prodajna cijena trgovačke robe u skladištu obuhvata sve troškove nabavke i druge troškove koji su nastali u procesu dovođenja zaliha na lokaciju prodaje.

Elementi kalkulacije nabavne cijene za trgovačku robu u skladištu su:
a) fakturna vrijednost dobavljača, umanjena za odobrene popuste na fakturi;
b) zavisni troškovi.

Član 10.

U zavisne troškove spadaju uvozne carine i druge pristojbe , troškove prevoza, troškove rukovanja i druge troškove koji se mogu direktno pripisati konkretnoj nabavci robe. 

U zavisne troškove se uključuju i troškovi sopstvenog transporta, utovara i druge interne usluge.


 IV  FORMIRANJE CIJENA USLUGA
Član 11.

Prodajna cijena usluga se iskazuje bez PDV-a i ima sljedeću strukturu:
a) troškovi rada i drugih troškova osoblja koje je direktno angažovano na pružanju usluga;
b) troškovi nadzornog osoblja;
c) režijski troškovi;
d) ostali troškovi direktno vezani za pružanje usluga;
e) uslužna marža;

Za prodajnu cijenu usluga se ne sačinjava kalkulacija.

V  DAVANJE POPUSTA 
Član 12.

Direktor  ili od njega ovlašteno lice, može prilikom prodaje robe , pod određenim uslovima, davati kupcima popuste. 

Popusti se mogu odobravati prilikom prodaje  robe iz prodavnica i sa skladišta, kao i prilikom pružanja usluga.

Član 13.

Odlukom Direktora , odnosno od njega ovlaštene osobe se utvrđuje visina popusta i kriteriji, odnosno uslovi koje treba da ispuni kupac da bi mu popust bio odobren.  

Visina popusta nije ograničena, ali se prilikom odobravanja trebaju poštivati odredbe propisa o zaštiti potrošača. 

VI  OSTALE ODREDBE
Član 14.

Za primjenu ovog Pravilnika odgovoran je Direktor odnosno od njega ovlaštena osoba.

Član 15.

Ovaj Pravilnik stupa na snagu i primjenjuje se danom donošenja.


Broj: 

U Sarajevu, 04.12.2024. godine.
									DIREKTOR:

	   Jaha Merima
